John Todd (biolog)

John Todd (født 1939) er en canadisk biolog med spesialisering innen økologisk design og alternative teknologier. Hans faglige hovedinteresser omfatter bærekraftige løsninger for matproduksjon og behandling av avløpsvann. Todd har publisert en rekke bøker og vitenskapelige artikler innen sitt fagfelt. Han avla Bachelor of Science-grad i landbruk i 1961, etterfulgt av en Master of Science-grad i parasittologi og tropisk medisin ved McGill University i Montréal (Quebec) i 1963. Deretter gjennoførte han doktorgradsstudier innen fiskerivitenskap og oseanografi ved University of Michigan.

 Karriere 
Han innledet sin karriere som forsker innen atferdsøkologi hos fisk, og var amanuensis i etologi ved San Diego State University i perioden 1968–1970. Deretter arbeidet han som vitenskapelig assistent ved Woods Hole Oceanographic Institution i Massachusetts.

I 1969 var Todd og hans ektefelle blant grunnleggerne av New Alchemy Institute, som kombinerte biologisk grunnforskning med anvendt biologisk vitenskap innen teknologiutvikling. Sammen med kolleger utviklet Todd kompakte økosystemer som i stor grad er selvgående og bygger på økologiske prinsipper tilpasset menneskelige formål. I tillegg til å designe og utvikle prototyper for matproduksjon og samfunnsorienterte løsninger, har hans arbeid ført til banebrytende tilnærminger for å behandling av kloakk og industrielt avløpsvann. Disse systemene benytter mikroorganismer, fisk og planter – en metode kjent som (fytoremediering) – for å rense vann på en bærekraftig måte.

Todd og hans kolleger har utviklet såkalte «living machines» – økologiske, ingeniørteknologibaserte systemer soom er konstruert for å gjenopprette, bevare eller rense kloakk og annet forurenset vann. Systemene etterligner og akselererer de naturlige renseprosessene som forekommer i elver, dammer og våtmarker. I praksis er en «living machine» et lukket behandlingssystem, utformet for å håndtere et spesifikt avløp ved hjelp av prinsippene for økologisk ingeniørkunst. Renseprosessen skjer gjennom samspill mellom ulike levende organismer – blant annet bakterier, mikroorganismer, alger, vannplanter, trær, snegler og fisk – som sammen danner et stabilt økosystem.

Todd utviklet et veksthus og et avløpsrenseanlegg i Cape Cod som demonstrerer prinisppet. Her blir kloakkvann renset gjennom en rekke biologiske trinn: Bakterier bryter ned organisk materiale og omdanner ammonium til nitrater. Nitrater fungerer som næring for alger og gjødsel for andemat. Alger blir deretter konsumert av dyreplankton og snegler, som igjen spises av fisk. Flytende planter tar opp resterende næringsstoffer, mens sivplanter som dunkjevle, elvesiv og vannhyasinter bidrar til å nøytralisere giftstoffer. Trær i systemet absorberer tungmetaller. Resultatet er renset vann, samt biprodukter som prydplanter og småfisk – sistnevnte selges blant annet som agn. Slike vannplanter, dyrket i lagunebaserte systemer for avløpsrensing, benyttes blant annet i California, Florida og Mississippi. Todd har videreutviklet systemene slik at de også fungerer i kaldere klima. Byen Harwich i Massachusetts tok i bruk et «living machine»-system i 1990. 

Todd var president for New Alchemy Institute fram til 1981. I 1980 var han med på å etablere Ocean Arks International, og senere også Living Technologies Inc., et selskap for økologisk design og bygging i Burlington i Vermont. Siden 1999 har han vært forsker og foreleser ved University of Vermont.

Selv om Todd i stor grad har hatt utviklingsland i tankene med sitt arbeid, har løsningene også funnet anvendelse i industrialiserte og moderne samfunn.

 Priser 
 1994 Daimler-Chrysler Award for Innovation in Design
 1996 Environmental Merit Award (fra US Environmental Protection Agency)
 1998 Bioneers Lifetime Achievement Award
 1998 han og hans kone Nancy Jack Todd fikk sammen Lindbergh Award for deres arbeid innen teknologi og miljø og er Fellows of the Findhorn Foundation.

Todd ble profilert i Inventing Modern America, som ble publisert av Lemelson-MIT Program for Invention and Innovation, hvor historien for utviklingen av hans innovative økologiske avfallsbehandlingssystemer blir fremhevet.

 Bøker 
Skrevet eller medforfatter John Todd:

 The Village as Solar Ecology (1980)
 Tomorrow is Our Permanent Address (1980)
 Reinhabiting Cities & Towns: Designing for Sustainability (1981)
 Bioshelters, Ocean Arks, City Farming: Ecology as the Basis of Design (1984)
 From Eco-cities to Living Machines (1994)

 Referanser 

 Eksterne lenker 
   "Ocean Arks" 
  "Research Projects"
   "Living Technologies"
 CNN feature: John Todd's Eco Machines 
   "Slice of Life in Business People, Vermont" 
 "Treehugger interview with John Todd"
 Big Picture TV Free video clips of John Todd
     "John Todd Ecological Design, Inc."
 John Todd biographical article, "Heroes for the Planet" series.   Web:    http://www.time.com 
 John Todd bio sketch    Web: http://www.schumachersociety.org

Kategori:Canadiske biologer
Kategori:Personer fra Hamilton i Ontario